Amalfi

Amalfi ass eng Uertschaft vu 5.480 Awunner (2005) an Italien, an der Provënz Salerno, an der Regioun Kampanien.

 Geographie 
Amalfi läit un der berüümter Amalfiküst am Golf vu Salerno, ongeféier 20 km westlech vu Salerno an 30 km südlech vun Neapel. Amalfi an d'Nopeschuertschafte sinn ageschloss vu géie Bierger, soudatt dës Uertschafte schwéier vum Land aus zougänglech sinn.

 Nopeschgemengen 
 Atrani
 Ravello
 Positano

Amalfi an all dës Nopeschuertschaften zéie vill Touristen un. Wonnerbar schéin ass den Ubléck vun dëser Küstesträif, vum Mier aus.

 Geschicht 

Well d'Akerland rar war, waren d'Aktivitéite vun den Awunner vun Amalfi scho fréi op d'Mier an domat op de Séihandel ausgeriicht.

 Kuckeswäertes 
 Doum (an deem d'Iwwerreschter vum Apostel Andreas leien)
 al Schëffswerft
 Denkmal vum Flavio Gioia, deen, wéi et heescht, de Kompass erfonnt huet.
 Pabeiermusée

 Amalfi-Präis 
De staark appréciéierte Premio Amalfi fir Soziologie a Sozialwëssenschafte gëtt all Joer zu Amalfi verginn.

 Um Spaweck 

 Offiziell Säit vun der Gemeng 
 Informatiounen iwwer Amalfi mat Fotoen   

Kategorie:Gemengen an der Provënz Salerno
Kategorie:Weltkulturierwen an Italien